கேள்வி: பெருந்தோற்றம் பற்றி நீங்கள் என்ன அறிந்துள்ளீர்கள்?
பதில்: File:Robert_Wadlow_postcard.jpg பெருந்தோற்றம் ''( Gigantism )'' என்பது மனிதர்களிலும் சில விலங்குகளிலும் காணப்படும் ஒரு உடல் வளர்ச்சிக் கோளாறு ஆகும். இதில் உடலின் எலும்புகள் மற்றும் திசுக்கள் சாதாரண அளவை விட மிக வேகமாகவும் அதிகமாகவும் வளர்கின்றன. இதன் காரணமாக ஒருவர் மிகவும் உயரமாகவும் பெரிய உடல் அமைப்புடன் காணப்படுவார். இந்த நிலை பெரும்பாலும் குழந்தை பருவத்திலோ அல்லது இளம் வயதிலோ தொடங்குகிறது. இதற்கு முக்கியமான காரணம், மூளையில் உள்ள “கபச் சுரப்பி” (pituitary gland) எனப்படும் சுரப்பி அதிக அளவில் “வளர்ச்சி இயக்குநீர்” (growth hormone) சுரப்பது ஆகும். அந்த இயக்குநீர் அதிகமாக உற்பத்தியாகும்போது எலும்புகள் நீளமாக வளர தொடங்குகின்றன. பெருந்தோற்றம் ஏற்பட்டவர்களுக்கு நீண்ட கை, நீண்ட கால், பெரிய முக எலும்புகள் போன்ற உடல் மாற்றங்கள் தென்படும். சில நேரங்களில் தலைவலி, பார்வை குறைபாடு, மூட்டு வலி, மற்றும் இதய பிரச்சினைகள் போன்ற உடல்நலப் பிரச்சினைகளும் உருவாகலாம். இது பெரும்பாலும் “பிட்டூட்டரி அடேனோமா” (pituitary adenoma) எனப்படும் நன்மை கொண்ட கட்டியால் ஏற்படுகிறது. இதன் சிகிச்சைக்காக அறுவைச் சிகிச்சை, மருந்துகள், அல்லது கதிர்வீச்சு சிகிச்சை போன்றவை பயன்படுகின்றன.
கேள்வி: பெருந்தோற்றம் - அறிகுறிகள் பற்றி தகவல் சொல்.
பதில்: * மிக வேகமாக உயரம் அதிகரித்தல் * நீண்ட கைகள் மற்றும் கால்கள் * முக எலும்புகள் பெரிதாகுதல், தாடை முன்னே வருதல் * குரல் மாற்றம் மற்றும் குரல் ஆழம் அதிகரித்தல் * தலைவலி மற்றும் பார்வை மங்கல் * அதிக வியர்வை, மூட்டு வலி, மற்றும் உடல் சோர்வு
கேள்வி: பெருந்தோற்றம் - சிகிச்சை என்பது என்ன?
பதில்: * அறுவைச் சிகிச்சை – பிட்டூட்டரி சுரப்பியில் உள்ள கட்டியை நீக்குதல். * மருந்து சிகிச்சை – வளர்ச்சி இயக்குநீர் (ஹார்மோன்) உற்பத்தியை குறைக்கும் மருந்துகள். * கதிர்வீச்சு சிகிச்சை – கட்டி மீண்டும் வளராமல் தடுக்க கதிர்வீச்சு சிகிச்சை அளித்தல்.